***Приложение №5***

**ПРОЕКТ НА Д О Г О В О Р**

**Днес, .....................2015г. в гр. Смолян между**:

Днес, …………2015 година в гр.Смолян между:

1. **МБАЛ “Д-р Братан Шукеров” АД** – гр.Смолян, бул.”България” № 2, вписано в Търговския регистър при Агенцията по вписванията с ЕИК 120503871, представлявана от Д-р Марин Даракчиев - Изпълнителния директор и Мария Рускова - Гл.счетоводител, наричано по-долу за краткост **ВЪЗЛОЖИТЕЛ** от една страна и от друга:

2. …………………., със седалище и адрес на управление гр. ………, ул. …………..вписано в Търговския регистър при Агенцията по вписванията с ЕИК ……………. представлявано от ……………….. , наричан за краткост **ИЗПЪЛНИТЕЛ**

на основание чл. 101е, ал.1 от Закона за обществените поръчки /ЗОП/ и във връзка с одобрен от изпълнителния директор на МБАЛ “Д-Р БРАТАН ШУКЕРОВ”АД протокол от \_\_.\_\_.2015г. на комисия, назначена с негова Заповед № \_\_ от \_\_.\_\_.2015 г.,

**по обществената поръчка с предмет:„** **Доставка на болнично оборудване и мебелно обзавеждане за нуждите на Педиатрично отделение в МБАЛ “Д-р Братан Шукеров”АД**”се сключи настоящият Договор за следното:

**І. ПРЕДМЕТ НА ДОГОВОРА**

**1.1.** **ИЗПЪЛНИТЕЛЯТ** приема и се задължава да достави и прехвърли на **ВЪЗЛОЖИТЕЛЯ** собствеността върху стоките, описани по вид, производител, количества и цени в Приложение № 1 – Ценово предложение на „**ИЗПЪЛНИТЕЛЯ**, което е неразделна част от настоящия договор.

**ІІ. ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА**

**2.1.** **Цената**, която **ВЪЗЛОЖИТЕЛЯТ** заплаща на **ИЗПЪЛНИТЕЛЯ** за изпълнение на поръчката, е крайната доставна цена на стоките с ДДС и всички разходи до крайния получател в седалището на Дружеството : гр. Смолян, бул. “България” №2.

**2.2.** Цената се определя при условията на краен получател съгласно офертата на изпълнителя.

**2.3.** Общата стойност на доставките по договора възлиза на ………. лв.(словом), с ДДС, съгласно подаденото Техническо предложение за изпълнение на поръчката от **ИЗПЪЛНИТЕЛЯ**, която е неразделна част от настоящия договор.

**ІІІ. УСЛОВИЯ И НАЧИН НА ПЛАЩАНЕ**

**3.1.** Плащането по настоящия договор се осъществява в български лева чрез банков превод по следната банкова сметка на **ИЗПЪЛНИТЕЛЯ**: ……………………………………………………

**3.2.** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т.3.1. в срок от 7 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**3.3.** Начин на плащане: Плащането ще се извършва в срок до 60 дни след доставката въз основа на издадена фактура, приемо-предавателна форма и гаранционни карти.

**3.4.** В случаите, когато доставката е осъществена, без да са спазени изискванията по изпълнението й, определени в настоящия договор, **ВЪЗЛОЖИТЕЛЯТ** се освобождава от задължението да плати цената на съответната доставка.

**3.5.** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на т. 9.3.

**ІV. СРОК НА ДОСТАВЯНЕ**

**4.1**.Доставянето и монтажа на стоките, предмет на настоящия договор се извършва в срок до ……………… дни, съгласно подадената оферта от **ИЗПЪЛНИТЕЛЯ*.***

**V. МЯСТО НА ИЗПЪЛНЕНИЕ**

**5.1.** Мястото на изпълнение и доставка по този договор е: **“МБАЛ Д-р Братан Шукеров” гр.Смолян, бул. България 2**

**5.2.** Собствеността и рискът от случайно погиване или повреждане на стоките преминава върху **ВЪЗЛОЖИТЕЛЯ** от момента на приемането им по реда на чл.9 от настоящия договор.

**VІ. ДАТА НА ДОСТАВЯНЕ**

**6.1**. За дата на доставяне се счита датата, на която стоките са пристигнали при крайния получател по т. 4.1. и същите са монтирани и са приети от ВЪЗЛОЖИТЕЛЯ по реда на чл.9.

**VІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**7.**1.ИЗПЪЛНИТЕЛЯТ има право:

**7.2.** Да получи уговореното възнаграждение при условията и в сроковете, посочени в настоящия договор.

**7.3.** Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**7.4.** ИЗПЪЛНИТЕЛЯТ e длъжен:

**7.5.** Да изпълни поръчката качествено в съответствие с предложеното в офертата му, включително техническото предложение.

**7.6.** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**7.7.** Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**VІІІ. ПРАВА И ЗАДЪЛЖЕНИЯ НА „ВЪЗЛОЖИТЕЛЯТ”**

**8.1.** ВЪЗЛОЖИТЕЛЯТ има право:

**8.2.** Да изисква от ИЗПЪЛНИТЕЛЯ да изпълнява в срок и без отклонения съответните дейности по обществената поръчка.

**8.3.** Да извършва проверка във всеки момент от изпълнението на договора относно качество, стадии на изпълнение, без това да пречи на оперативната дейност на ИЗПЪЛНИТЕЛЯ.

**8.4.** Да получи неустойка в размера, определен в т. 11.1 от настоящия договор.

**8.5.** Да прави рекламации при установяване на некачествена работа, която не е в съответствие с техническото предложение на ИЗПЪЛНИТЕЛЯ.

**8.6.** Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**8.7.** ВЪЗЛОЖИТЕЛЯТ е длъжен:

**8.8.** Да приеме и заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор, но само количествата, които е заявил.

**8.9.** ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**ІХ. ПРИЕМАНЕ И ПРЕДАВАНЕ**

**9.1.** Приемането на извършената работа се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

**9.2**. Приемането на работата по настоящия договор се удостоверява с подписване от лицата по т. 9.1 на двустранен протокол/акт или на друг документ.

**9.3.** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**Х. КАЧЕСТВО, ГАРАНЦИОНЕН СРОК**

**10.1.** Стоките, предмет на настоящия договор, трябва да бъдат с нанесена СЕ маркировка и да отговарят на техническите стандарти на производителя за обособени позиции №1 до №10.

**10.2.** Да осигури ………………………… месеца гаранционен срок на стоката *(съгласно Приложение № 2 – Техническо предложение на ИЗПЪЛНИТЕЛЯ)*, считано от датата на доставка и монтаж.

**XI. НЕУСТОЙКИ**

**11.1.** При неспазване срока по чл.4.1 от настоящия ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 30 % за всеки просрочен ден от стойността на всички стоки в забавената заявка, но не повече от 100 % (сто процента) от стойността на целия договор. При забава, продължила повече от 20 дни, ВЪЗЛОЖИТЕЛЯТ може да развали договора и без да дава срок за изпълнение по чл.13.1.3 от настоящия.

**11.2**.Неустойката по предходната алинея се дължи независимо от други обезщетения и неустойки резултат от виновното неизпълнение на договора.

**11.3.** Изплащането на неустойката не лишава изправната страна от правото да търси реално изпълнение и обезщетение за претърпени вреди.

**XII. НЕПРЕДВИДЕНИ ОБСТОЯТЕЛСТВА**

**12.1.** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**12.2.** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**12.3.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 5 календарни дни от настъпването на непреодолимата сила. При неуведомяване се дължи обезщетение за настъпилите от това вреди.

**12.4.** Докато трае непреодолимата сила, изпълнението на задълженията на свързаните с тях насрещни задължения се спира.

**ХIII. ПРЕКРАТЯВАНЕ НА ДОГОВОРА**

**13.1.** Настоящият договор се прекратява:

**13.1.1.** С изтичане на срока;

**13.1.2.** По взаимно съгласие между страните, изразено в писмена форма;

**13.1.3.** При виновно неизпълнение на задълженията на една от страните по договора - с едностранно волеизявление от изправната до неизправната страна, с което се дава подходящ срок за изпълнение, при липса на такова в дадения срок, договорът се счита за развален;

**13.1.4.** При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

**13.1.5.** С окончателното му изпълнение;

**13.1.6.** По реда на чл. 43, ал. 4 от Закона за обществените поръчки;

**13.1.7.** Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

**13.2.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

**13.2.1.** забави изпълнението на някое от задълженията си по договора с повече от 7 работни дни;

**13.2.2.** не отстрани в разумен срок, определен от ВЪЗЛОЖИТЕЛЯ, констатирани недостатъци;

**13.2.3.** не изпълни точно някое от задълженията си по договора;

**13.2.4.** използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

**13.2.5.** бъде обявен в несъстоятелност или когато е в производство по несъстоятелност или ликвидация.

**13.3.** ВЪЗЛОЖИТЕЛЯТ може да прекрати договора едностранно с 1-седмично писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**ХІI. ЗАКЛЮЧИТЕЛНИ РАЗПОРЕДБИ**

**14.** Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

**15.** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**16.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**17.** Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

**18.** За всички неуредени в този договор въпроси се прилагат разпоредбите на действащото законодателство.

**19.** Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

Неразделна част от настоящия договор са:

1. Ценово предложение - приложение № 1 към настоящия договор.

2. Техническо предложение за изпълнение на поръчката - приложение № 2 към настоящия договор/копие/.

3. Техническата спецификация - приложение № 3 към настоящия договор/копие/.

Настоящият договор се сключи в два еднообразни екземпляра - по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

Изпълнителен директор: Управител

Д-р Марин Димитров Даракчиев ………………….

Главен счетоводител:

Мария Рускова